CONSILIUL LOCAL AL MUNICIPIULUI CRAIOVA

                                                                                                                                      

HOTĂRÂREA NR. 269
     

 Consiliul Local al Municipiului Craiova, întrunit în şedinţa ordinară din data de 30.10.2008;

 Având în vedere raportul nr.147297/2008 întocmit de Direcţia Servicii Publice prin care se propune ajustarea tarifelor pentru activităţile specifice serviciului de salubrizare din Municipiul Craiova şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii nr.101/2006 a serviciului de salubrizare a localităţilor;

 Potrivit Ordinului nr.109/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Publice prin care s-au aprobat “Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor”;

În temeiul art.36 alin.2 lit. d coroborat cu alin.6 lit. a, pct.14 şi art. 45 alin.1 din Legea nr.215/2001 privind administraţia publică locală, republicată;

 
 HOTĂRĂŞTE:

 

Art.1.  Se aprobă ajustarea  tarifelor pentru activitatea  de precolectare, colectare şi  transport a deşeurilor municipale, inclusiv a deşeurilor toxice periculoase din deşeurile menajere, cu excepţia celor cu regim special şi pentru activitatea de colectare, transport şi depozitare a deşeurilor rezultate din activităţile de construcţii şi demolări, conform anexei nr.1 care face parte integrantă din prezenta hotărâre. 

Art.2. Se aprobă tarifele pentru activitatea de măturat, spălat, stropit şi întreţinere  a căilor publice, conform anexei nr. 2 care face parte integrantă din prezenta hotărâre.

Art.3. Pe data prezentei hotărâri, se modifică în mod corespunzător  Hotărârile        Consiliului Local al Municipiului Craiova nr.516/2007, nr.440/2007, nr.179/2008 şi nr. 25/2008.

Art.4. Serviciul Administraţie Publică Locală, Direcţia Servicii Publice şi Serviciul Public de Salubritate Craiova vor aduce la îndeplinire prevederile prezentei hotărâri.

